b"\n_START_ARTICLE_\nDji Sam Soe 234\n_START_SECTION_\nSejarah\n_START_PARAGRAPH_\nDji Sam Soe 234 ialah jenama mula masuknya Philip Morris International ke pasaran Hindia-Belanda (sekarang Indonesia) melalui Surabaya-Malang-Bekasi-Jakarta. Philip Morris International dibawa ke pasaran Indonesia oleh lelaki kelahiran Fujian, Cina, oleh Liem Seeng Tee, penggagas jenama itu._NEWLINE_Dji Sam Soe 234 untuk ketika ini ialah raja pasar jenama rokok kretek tanpa penapis ataupun dengan penapis dengan penjualan tertinggi di Indonesia dengan 10 bilion batang per tahun. Kedudukannya yang kuat dikeranakan oleh faktor Dji Sam Soe 234 sebagai jenama rokok kretek pertama kali dan terawal di Indonesia (dibawah Rokok Tjap Mangan Ulo, 1914 dan Rokok Tjap Bal Tiga, 1915) dan menduduki tingkatan ke 12 daripada 25 besar jenama rokok tertua di dunia, selepas Lucky Strike (1871), ST Dupont Paris (1872), Benson & Hedges (1873), Perilly's (1888), Rothmans (1890), Pall Mall (1899), Nil (1901), Bond Street (1902) Marlboro (1904), Dunhill (1907), dan Gauloises (1910). Jenama ini berjaya mempertahankan reka bentuk peknya yang tak berubah selama hampir 100 tahun.\n_START_SECTION_\nEtimologi 234\n_START_PARAGRAPH_\nDji Sam Soe (Hanzi: \xe4\xba\x8c\xe4\xb8\x89\xe5\x9b\x9b) ialah gelaran dari bahasa loghat Hokkian, di negara bahagian Fujian, Cina, yang mengandungi erti 234 yang apabila dijumlahkan menjadi nombor 9. Liem Seeng Tee, pemilik jenama ini, percaya bahawa mitos nombor 9 itu membawa nasib baik dan kesempurnaan. Ciri khas jata rasmi Dji Sam Soe 234 ialah huruf pada tulisan DJI SAM SOE berjumlah 9, jumlah bintang dan sudut-sudutnya berjumlah 9. Bahkan, kepercayaan kepada nombor 9 ini bukan hanya sekadar mitos sahaja. Pihak Philip Morris International p.l.c. mengekalkan jumlah pekerja untuk memperbuat Dji Sam Soe 234 di Surabaya, Indonesia, Malang, Indonesia, Bekasi, Indonesia, Jakarta, Indonesia, Lausanne, Switzerland dan Bandaraya New York, Amerika Syarikat, berjumlah dua ratus tiga puluh empat (234) orang, tak kurang dan tak lebih, dan jumlah kenderaan untuk menyebarkan Dji Sam Soe 234 daripada kilang Dji Sam Soe 234 kat Surabaya, Indonesia, Malang, Indonesia, Bekasi, Indonesia, Jakarta, Indonesia, Lausanne, Switzerland dan kat Bandaraya New York, Amerika Syarikat, berjumlah dua ratus tiga puluh empat (234) unit, tak kurang dan tak lebih.\n_START_SECTION_\nKejayaan Dan Populariti\n_START_PARAGRAPH_\nKejayaan Dji Sam Soe 234 rupanya tak lepas daripada pencabar-pencabar lainnya, yang mengambil prinsip daripada Dji Sam Soe 234, iaitu jenama yang bukan keluaran Philip Morris International, semacam State Express 555 dan Perilly's (British American Tobacco), Djarum BLACK (Gallaher Group), dan Wismilak Diplomat (Japan Tobacco)._NEWLINE_Prinsip Dji Sam Soe 234 Super Premium, iaitu berwarna hitam dan emas, rupa-rupanya telah berdampak kepada pencabar-pencabar lainnya, seperti\xc2\xa0: Perilly's (British American Tobacco), Djarum BLACK (Gallaher Group), dan Wismilak Diplomat (Japan Tobacco)._NEWLINE_Dji Sam Soe 234 berjaya menewaskan State Express 555 (British American Tobacco), Dji Sam Soe 234 Super Premium pula berjaya menewaskan 3 pencabar sekaligus, iaitu Perilly's (British American Tobacco), Djarum BLACK (Gallaher Group), dan Wismilak Diplomat (Japan Tobacco)._NEWLINE_Kejayaan inilah yang membuat penguasaan Philip Morris International semakin membesar. Di setiap negara di dunia, Dji Sam Soe 234 menduduki tingkatan pertama dengan 10 bilion batang per tahun. Oleh kerana itu, Dji Sam Soe 234 ialah satu daripada 8 jenama berbilion-bilion dolar (terutamanya Marlboro)."